اینگیلتره‌دکی کمبریج اونیورسیته‌سی طرفین‌دن ائدیلن یئنی بیر علمی آراشدیرما، هون امپراتورو آتیلانین روما امپراتورلوغونو ایشغا‌لی سیراسیندا یئرلی خالقا بؤیوک شدت و باسقی اویقولادیغی یولون‌داکی تاریخ بیلگی‌نین یانلیش اولابیله‌جیینی اورتایا قویدو.
یئنی آراشدیرمایا گؤره آتیلا، بو گونه قدرکی تاریخ کیتاب‌لاری‌نین یازدیغی‌نین عکسینه، ایشغال ائتدیگی یئرلرده یئرلی خالقلا یاخشی باغلار قورموش اولابیلر.
بو یئنی آراشدیرمانین، آتیلا و اوردولاری‌نین ایشغال ائتدیگی یئرلره یالنیز قورخو و ییخینتی گتیردیگی یولون‌داکی بیلگینی دارتیشمایا آچابیله‌جیی ایفاده ائدیلیر.
کمبریج اونیورسیته‌سی، روما امپراتورلوغونون بیر دؤورکی سرحد بؤلگه‌سی اولان پانونیاداکی (بوگونکو ماجاریستان) مزار ساحه‌لرینده یئنی بیر آراشدیرما یئریتدی.
آراشدیرمانین نتیجه‌لری بو گون پلاس وان درگیسینده یاییملاندی.
آراشدیرما، بو بؤلگه‌ده یاشایان سیرادان اینسان‌لارین هون‌لارین گلیشی سونراسی هانسی پروبلئم‌لری یاشامیش اولابیله‌جیینه متمرکز اولدو.
یئرلی خالقین بسلنمه و مکانسال حرکت‌لی‌لیگینه دایر بیلگی الده ائتمک اوچون، مزارلاردان چیخاریلان دیش و سوموک‌لرده بیوکیمیوی تست‌لر ائدیلدی.
بو نتیجه‌لر، بعضی کندلی‌لرین یئرلرین‌دن آیریلا‌راق بعضی هون‌لار کیمی داوام‌لی حرکت حالین‌داکی سیغیر چوبان‌لاری حالینا گلدیک‌لرینی و بلکه بعضی‌لری‌نین ده بعضی بویلارا قاتیلیب سیلاجلاندیغینی اورتایا قویدو.
'مدنیت ساواشی دئییل امکداش‌لیق و بیر آرادا یاشام'
یئنه نتیجه‌لره گؤره بعضی هون‌لار دا بورادا اوتوراق حیات آنلاییشی و اکینچی‌لیکله مشغول اولمانین کیفی ایله تانیش اولدو. بو سببله ده سیاحت توتقولارینی و بؤیوک احتیماللا اویقولادیقلاری شدتی آرخا‌لاریندا بوراخدی‌لار.
آراشدیرمانین باشین‌داکی شخصیت، کمبریج اونیورسیته‌سی آرکئولوژی بؤلوموندن دکتر سوزان هاکنبکه گؤره بو بیلگیلر، تملده بونو اورتایا قویور: هون‌لار، بؤلگه‌دکی اکینچیلرین ماراغینی چئکن بیر حیات آنلاییشینی بورایا داشیمیش اولابیلر. عینی زاماندا اونلاردان بعضی یئنی‌لیک‌لر اؤیرنمیش و بو بؤلگه‌یه اؤزلری ده یئرلشمیش اولابیلر.
هاکنبکه گؤره بو، هون‌لارلا ایلگیلی بو گونه قدر بیلینن بعضی معلومات‌لاری تامامیله دییشدیره‌بیلر:
"روما امپراتورلوغونون سون یوزایلینده‌کی آنلاتیملار شدت سارسینتی‌سی اوزرینه متمرکز اولورکن یئنی بیلگیلریمیز، سرحد بؤلگه‌سین‌دکی یاشایان اینسان‌لار آراسیندا بللی بیر سویه‌ده امکداش‌لیق و بیر آرادا یاشاما وضعیتی‌نین اولدوغو ایزله‌نیمینی وئریر. مدنیت ساواش‌لارین‌دان چوخ اوزاق بیر شکیلده، حیات طرزلری آراسین‌داکی دییشیک‌لیک‌لر، سیاسی اولا‌راق استقرارسیز زامان‌لارداکی ضمانت عنصورو اولموش اولابیلر".
بی‌بی‌سی تورکجه
